
Kopija

Teisingumo ministerijai
DĖL LIETUVOS RESPUBLIKOS VYRIAUSYBĖS NUTARIMO „DĖL Premijų Monikai Povilaitytei, Ievai Dumbauskaitei ir Mariui Vasiliauskui“ PROJEKTO 

Teikiame Lietuvos Respublikos Vyriausybės nutarimo „Dėl premijų Monikai Povilaitytei, Ievai Dumbauskaitei ir Mariui Vasiliauskui“ (toliau – nutarimas) projektą. 

Nutarimo projektas parengtas siekiant tinkamai įvertinti Lietuvos paplūdimio tinklinio rinktinės sportininkių Monikos Povilaitytės ir Ievos Dumbauskaitės laimėjimus – 2011 m. Europos jaunių iki 18 metų čempionate Vilniuje pelnytus aukso medalius, 2012 m. Europos jaunimo iki 20 metų čempionate Harberge (Austrija) iškovotus bronzos medalius, 2012 m. Pasaulio jaunimo iki 19 metų čempionate Laranko (Kipras) laimėtus aukso medalius. Šiuo metu galiojančiame Lietuvos Respublikos Vyriausybės 2000 m. rugpjūčio 16 d. nutarime Nr. 927 „Dėl didelio meistriškumo sportininkų ir kitų rinktinės narių skatinimo“ (Žin., 2000, Nr. 69-2060; 2006, Nr. 61-2202) premijos už Monikos Povilaitytės ir Ievos Dumbauskaitės pasiekimus nenustatytos.

Tapusios prizininkėmis ir nugalėtojomis Europos ir Pasaulio jaunių iki 18 metų, jaunimo iki 19 metų ir jaunimo iki 20 metų čempionatuose Monika Povilaitytė ir Ieva Dumbauskaitė garsino šalies vardą Europoje ir pasaulyje, labai prisidėjo prie paplūdimio tinklinio sporto šakos populiarinimo Lietuvoje. Tokie pasiekimai jaunųjų paplūdimio tinklininkių yra pasiekti pirmą kartą Lietuvos tinklinio istorijoje.

Įvertinus Monikos Povilaitytės ir Ievos Dumbauskaitės daugkartinius laimėjimus 2011 m. ir 2012 m. Europos ir Pasaulio jaunimo čempionatuose teikiamas nutarimo projektas, kuriuo Lietuvos paplūdimio tinklinio rinktinei siūloma skirti 25 tūkst. litų premiją, iš jų: sportininkei Monikai Povilaitytei – 10 tūkst. litų premiją, sportininkei Ievai Dubauskaitei – 10 tūkst. litų premiją, Monikos Povilaitytės ir Ievos Dumbauskaitės treneriui Mariui Vasiliauskui – 5 tūkst. litų premiją.

Nutarimo projektas parengtas atsižvelgiant į Lietuvos tinklinio federacijos 2012 m. rugpjūčio 24 d. prašymą Nr. 318.

Priėmus nutarimą, bus tinkamai įvertinti Monikos Povilaitytės ir Ievos Dumbauskaitės pasiekimai Europos ir Pasaulio jaunių iki 18 metų ir jaunimo iki 20 metų čempionatuose.

Neigiamų pasekmių nenumatoma.

Kadangi premiją siūloma skirti iš Kūno kultūros ir sporto departamentui prie Lietuvos Respublikos Vyriausybės valstybės biudžete patvirtintų bendrųjų asignavimų, nutarimo projektas su kitomis suinteresuotomis institucijomis nederintas.

Nutarimo projekto tiesioginis rengėjas – Kūno kultūros ir sporto departamento prie Lietuvos Respublikos Vyriausybės (generalinis direktorius – Klemensas Rimšelis, tel. 233 5353, el. p. k.rimselis@kksd.lt) Kūno kultūros ir sporto strategijos skyriaus vyriausiasis specialistas Stanislav Sabaliauskas (tel. 233 5788, el. p. s.sabaliauskas@kksd.lt).

PRIDEDAMA:

1. Nutarimo projektas, 1 lapas.

2. Lietuvos irklavimo federacijos raštas, 1 lapas.
	Krašto apsaugos ministrė,

pavaduojanti vidaus reikalų ministrą
	Rasa Juknevičienė


Stanislav Sabaliauskas, tel. 233 5788, el. p. s.sabaliauskas@kksd.lt

